CELEX: E2014J0004
Language: et
Date: 2014-09-24 00:00:00
Title: Kohtu otsus, 24. september 2014, kohtuasjas E-4/14 – EFTA järelevalveamet vs. Island (Lepinguosalise kohustuste täitmata jätmine – direktiivi 2007/23/EÜ (pürotehniliste toodete turule laskmise kohta) rakendamata jätmine)

23.4.2015   
            
            
               ET
            
            
               Euroopa Liidu Teataja
            
            
               C 131/7
            
         KOHTU OTSUS,
   24. september 2014,
   kohtuasjas E-4/14
   EFTA järelevalveamet vs. Island
   (Lepinguosalise kohustuste täitmata jätmine – direktiivi 2007/23/EÜ (pürotehniliste toodete turule laskmise kohta) rakendamata jätmine)
   (2015/C 131/07)
   Kohtuasjas E-4/14, EFTA järelevalveamet vs. Island, on esitatud TAOTLUS, et kohus tuvastaks, et olles jätnud ettenähtud tähtajaks vastu võtmata EMP lepingu II lisa XXIX peatüki punktis 4 viidatud õigusakti (Euroopa Parlamendi ja nõukogu direktiiv 2007/23/EÜ, 23. mai 2007, pürotehniliste toodete turule laskmise kohta, mida on kohandatud EMP lepingu protokolliga nr 1) rakendamiseks vajalikud meetmed või jätnud järelevalveametile kõnealustest meetmetest teatamata, on Island jätnud täitmata kõnealuse õigusakti artiklist 21 ja EMP lepingu artiklist 7 tulenevad kohustused. Kohus koosseisus esimees Carl Baudenbacher ja kohtunikud Per Christiansen ning Páll Hreinsson tegi 24. septembril 2014 otsuse, mille resolutiivosa on järgmine:
   Kohus:
   
               1.
            
            
               on tuvastanud, et jättes selleks ettenähtud aja jooksul vastu võtmata EMP lepingu II lisa peatüki XXIX punktis 4 osutatud õigusakti (Euroopa Parlamendi ja nõukogu 23. mai 2007. aasta direktiiv 2007/23/EÜ pürotehniliste toodete turule laskmise kohta), mida on kohandatud EMP lepingu protokolliga nr 1, kohaldamiseks vajalikud meetmed, on Islandi Vabariik jätnud täitmata oma kohustused, mis tulenevad kõnealuse õigusakti artiklist 21 ja EMP lepingu artiklist 7;
            
         
               2.
            
            
               kohustab Islandi kandma menetluskulud.